

Vážený / á \_\_\_\_\_\_\_\_\_\_\_\_\_\_\_

Sme mimovládna organizácia \_\_\_\_\_\_\_\_\_\_\_\_ registrovaná v Slovenskej republike.

Radi by sme upriamili vašu pozornosť na protizákonné návraty utečencov a migrantov (*v anj pushbacks*) v Egejskom mori, ktoré vykonáva grécka vláda, a požiadali vás, aby ste túto otázku predniesli v Európskom parlamente a postavili sa proti tejto praxi v čo najsilnejšej miere.

Od 1. marca 2020 do 21. marca 2021 medzinárodné mimovládne organizácie ***Aegean Boat Report, Legal Center Lesvos*** a ***Mare Liberum*** zdokumentovali [*370 prípadov protizákonných návratov, pri ktorých bolo 10 898 mužov, žien a detí násilne odstránených z gréckych do tureckých vôd.*](https://datastudio.google.com/u/0/reporting/1CiKR1_R7-1UbMHKhzZe_Ji_cvqF7xlfH/page/A5Q0) Podobné prípady návratov sa v čoraz väčšom počte odohrávajú aj priamo z ostrovov v Egejskom mori.

Videozáznamy a výpovede očitých svedkov, ukazujú, že plavidlá gréckej pobrežnej stráže strieľajú zo zbraní cez provy lodí prevážajúcich neozbrojených mužov, ženy a deti a že pobrežná stráž a ďalší uniformovaní grécki dôstojníci vrátane prístavných a bežných policajných zložiek a príslušníkov ozbrojených síl, nútia týchto ľudí na bezmotorové záchranné člny – prakticky nafukovacie stany – ktoré potom nechajú na otvorenom mori.

Radi by som sa podelili o dva obzvlášť znepokojujúce, nedávne prípady.

V prvom prípade, 17. februára 2021, [boli dve deti z utečeneckého tábora na ostrove Samos odvezené gréckymi strážnikmi](https://www.independent.co.uk/news/world/europe/greek-pushbacks-brought-to-european-court-after-child-refugees-placed-back-in-boat-and-abandoned-at-sea-b1812161.html?fbclid=IwAR0W7jE4CnxJxvHm79cPG16Lbqv0q5u_xEdcL6Dgxz00KJUA04r6bFHvngs), ktorí im oznámili, že obdržia testy na COVID-19. Namiesto toho ich policajti vnútili do plavidiel gréckej pobrežnej stráže a následne ich nechali na mori v záchrannom člne.

V druhom prípade, v piatok 19. marca 2021 bolo [sedem mužov silou naložených do záchranného člnu, pričom mali ruky zviazané plastovými sťahovacími páskami](https://www.facebook.com/watch/?v=191325769134842).

Vyzdvihla ich turecká pobrežná stráž, ale zo siedmich sa dvaja muži utopili, ktorých telá boli nájdené. Jeden muž zomrel po prevoze do tureckej nemocnice v Cesme a jeden je stále nezvestný, pravdepodobne mŕtvy. To znamená, že ***traja a takmer určite štyria nevinní ľudia, ktorí hľadali bezpečné miesto pre život, zahynuli rukami vlády členského štátu Európskej únie.***

Tieto nemorálne, neospravedlniteľné a nezákonné činy nie sú ojedinelými prípadmi.

Údaje gréckej vlády ukazujú, že od 1. marca do 31. decembra 2020 bolo ***v utečeneckých táboroch na ostrovoch v Egejskom mori zaregistrovaných 3 973 ľudí.*** Ale v tom istom období ***bolo gréckou vládou nezákonne odstránených 9 741 ľudí z gréckych vôd.***

Od ***1. januára do 21. marca 2021*** grécka vláda informovala, že ***v ostrovných utečeneckých táboroch bolo zaregistrovaných 399 mužov, žien a detí.*** V rovnakom období zdokumentovala mimovládna organizácia Aegean Boat Report ***46 operácií nezákonných návratov, v rámci ktorých 1 157 ľudí - proti ich vôli a v priamom rozpore s medzinárodným právom - bolo naložených do bezmotorových člnov a opustených na mori.*** Následkom čoho zomreli najmenej traja ľudia.

Grécka vláda túto prax v medzinárodných kruhoch odmietla, pričom členovia gréckej vlády v gréckych médiách označili tieto nezákonné návraty za „právo Grécka“ a „správnu vec pre gréckych občanov“.

Grécka vláda tiež začala verejne útočiť na organizácie, ktoré dokumentujú túto nelegálnu činnosť a bez dôkazov tvrdí, že tieto organizácie porušujú zákon. Dňa 16. marca 2021 vydalo desať gréckych humanitárnych organizácií spoločné vyhlásenie, [*v ktorom osobitne požadujú, aby grécka vláda prestala vykonávať nezákonné návraty a prestala útočiť na organizácie, ktoré tieto nezákonné činy zverejňujú.*](https://www.gcr.gr/media/k2/attachments/2021_03_16_Asylum_Campaign_Statement_pushbacks_2021.pdf?fbclid=IwAR2cdlvgzMfM2T2i5RyEVtifPv5pNEfhIW0OfEza5y-W_2vfKUepr_cfgYs)

Nepotrebujeme vás poučovať o šokujúcich situáciách, z ktorých títo ľudia utiekli. V každom prípade je na vládach krajín, kam pricestujú, aby ich žiadosti o azyl vybavili a rozhodli, či majú nárok na štatút utečenca.

Každopádne ľudia na úteku majú nárok na spravodlivé zváženie ich žiadosti o azyl. A je absolútne nezákonné a nemorálne odstrániť nevinných ľudí z územia EÚ, a aby im bolo právo o azyl upierané.

Ako mimovládna organizácia so sídlom v EÚ veríme, že EÚ môže a musí byť majákom zákonného a slušného správania voči ľuďom v núdzi, ako aj ochrancom medzinárodného práva. Preto žiadame, aby ste túto otázku nastolili v Európskom parlamente ako aj v ďalších relevantných pozíciách, ktoré zastávate.

Ostávame vám k dispozícii v prípade ďalších otázok a prosíme, aby ste nás informovali o vašom pokroku v tejto zásadnej otázke.

S úctou,

\_\_\_\_\_\_\_\_\_\_\_\_\_\_\_\_\_\_\_\_\_